# Атос

### от Уикипедия, свободната енциклопедия

Д'Артанян и тримата мускетари

Атос (на френски: Athos) е литературен герой от романите „Тримата мускетари“, „Двадесет години по-късно“ и „Виконт дьо Бражелон“ на френския писател Александър Дюма - баща.

В „Тримата мускетари“, той и другите двама мускетари Портос и Арамис са приятели на главния герой на романа, д'Артанян. Той има тайнствено минало, свързващо го със злодейката на романа милейди Уинтър.

Той е по-голям с няколко години и се слави като справедлив и разумен, затова е като баща за останалите мускетари, винаги готов да помогне със съвет или успокоение. Той е описан като истински благородник, но също и потаен, удавящ скръбта си в пиене.

В края на романа се разкрива, че всъщност той е граф дьо Ла Фер, бивш съпруг на милейди Уинтър, преди брака ѝ с барон Уинтър.

В следващите два романа от трилогията, той е известен като граф дьо Ла Фер и е баща на младия герой, Раул дьо Бражелон. Както и при Портос истинското първо име на Атос никога не е споменато. Въпреки това в пиесата на Дюма „Младостта на мускетарите“, младата милейди, тогава наричана Шарлот, се обръща към тогавашния виконт дьо Ла Фер с Оливие, така че може да се предполага, че това е първото му име.

Литературният герой Атос носи името на действително живял мускетар Арман дьо Силег д'Атос д'Отевил (1615-1644). (всъщност те нямат нищо общо, освен името). Името Атос може и да е взето от самоуправляващата се монашеска република Атон (Athos). В подкрепа на това твърдение е глава 13 от „Тримата мускетари“, където пазач на Бастилията възкликва: „Но това не е име на човек, това е име на планина.“ Неговата титла граф дьо Ла Фер се свързва с владението Ла Фер, някогашна собственост на Ана Австрийска, кралица на Франция.

## [редактиране] Атос във филмите и телевизията

Актьори, които са играли Атос на екрана са:

- Хенри Ролан, в „Тримата мускетари“ (1921)
- Пол Лукас, в „Тримата мускетари“ (1935)
- Ван Хефлин, в „Тримата мускетари“ (1948)
- Бари Морс, в „Тримата мускетари“ (телевизионен филм) (1960)
- Оливър Рийд, в „Тримата мускетари“ (1973), „Четиримата мускетари“ (1974) и „Завръщането на мускетарите“ (1989)
- Вениамин Смехов, в „Д'Артанян и тримата мускетари“ (1978) и продълженията (1992, 1993)
- Хосе Ферер, в „Петият мускетар“ (1979)
- Кийфър Съдърланд, в „Тримата мускетари“ (1993)
- Джон Малкович, в „Желязната маска“ (1998)
- Ян Грегор Кремп, в „Мускетаря“ (2001)
- Кристофър Казанове, в „Мускетарките“(телевизионни минисерии) (2003)

## [редактиране] Вижте също

- Тримата мускетари
- Портос
- Арамис
- д'Артанян

Взето от „http://bg.wikipedia.org../../../%D0%B0/%D1%82/%D0%BE/%D0%90%D1%82%D0%BE%D1%81.html“.

Категория: Литературни герои

##### Views

- Статия
- Беседа
- Текуща версия

##### Търсене

##### На други езици

- English
- Español
- Français
- Nederlands
- Polski
- Português
- Suomi
- Українська